تورکیه - لتونی اویونو آوروپا مطبوعاتیندا
اشتفان کونتس، میللی تیمین باشیندا ایلک غالیبیتینی آلارکن، بوندا ان بؤیوک پایین بوراک ییلمازا عاید اولدوغو وورغولاندی
تورکیه میللی فوتبال تیمی، ریگادا لتونینی ۲-۱ مغلوب ائتدیگی قارشیلاشما آوروپا مطبوعاتیندا گئنیش شکیلده یئر آلدی.
اشتفان کونتس، میللی تیمین باشیندا ایلک غالیبیتینی آلارکن، بوندا ان بؤیوک پایین بوراک ییلمازا عاید اولدوغو وورغولاندی.
میللی تیمیمیز، ۲۰۲۲ دونیا کاپی الهمهلری گ قروپو اویونوندا لتونی ایله ریگادا قارشی-قارشییا گلدی.
آلمان مطبوعاتی اشتفان کونتسون گؤزیاشلارینا دقت چکدی.
بیلدده یئر آلان خبرده 'بوراک ییلمازین گلو کونتسو قورتاردی' باشلیغی قوللانیلدی.
خبرین آیرینتیسیندا ایسه "تورکیه سون دقیقهده گلن ظفرین موتلولوغونو یاشاییر. کونتس اوچون بؤیوک بیر اویون" ایفادهلرینی ایشلتدی.
اشپیگل قزئتی ایسه "اشتفان کونتس ۹۰+۹دا گلن غالیبیت گلونون آردیندان گؤزیاشلارینی توتا بیلمهدی" باشلیغینی اوخوجولارینا سرویس ائتدی.
خبرده "تورک فوتبالچیلار رومانتیک باش مشقچی اشتفان کونتس ایله سون دقیقه گلن غالیبیتی قوتلادی و بئلهجه دونیا کاپی شانسلارینی قورودو" سؤزلرینی ایشلتدی.
ایسپورت۱ ایسه تورکیه-لتونی قارشیلاشماسینی "کونتس، دراماتیک غالیبیتین آردیندان آغلاییر" باشلغینی ایشلتدی.
فرانسا مطبوعاتی بوراک ییلماز، چینگیز اوندر و ذکی چئلیکین اویونلارینا دقت چکدی.
ایتالیادان کالسیو مرکاتو ایسه "تورکیه سون دقیقه گلن معجزه گللا دونیا کاپی شانسینی قورودو. تورکیهنین هم بیرینجیلیک هم ایکینجیلیک اوچون شانسی داوام ائدیر" ایفادهلری ایشلدیلدی.
لا گازتا دلو اسپورت ایسه سون دقیقه بوراک ییلمازین گلوندا تجروبهلی اویونچونون غالیبیتده اؤنملی رول اوینادیغینی یازدی.
خبرده "سونسوز موباریزهیه صحنه اولان اویونون سون دقیقهسینده قازانیلان پنالتیده بوراک ییلماز خطا ائتمهدی. آنجاق تورکیهنین اویونو هله تنقید اولونور" ایفادهلری ایشلدیلدی.
ایلگیلیلی خبرلر
شاهیکا ارجومن دونیا رکوردو قیردی
سربست دالیش دونیا رکوردچوسو ارجومن، تک نفسده ۱۰۰ متر درینلیگیه ائندی
اینگیلتره پریمیر لیگی: "لیورپول" سفرده "منچستریونایتد"ی دارماداغین ائدیب
"اولدترافورد" ایستادیوموندا باش توتان گؤروشده "منچستر یونایتد" اؤز میدانیندا "لیورپول" تیمینی قبول ائدیب.
azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab